Έχετε συγκεντρώσει πληροφορίες για τα δικαιώματα των παιδιών. Θα φτιάξετε λοιπόν μια παρουσίαση σχετικά με το θέμα αυτό.

Ακολουθήστε προσεκτικά τις οδηγίες:

* Κάντε διπλό κλικ στο εικονίδιο “powerpoint” από την επιφάνεια εργασίας.
* Από την **κεντρική γραμμή** εργαλείων κάντε κλικ στο εικονίδιο **δημιουργία διαφάνειας**. Κάθε φορά που θέλετε να προσθέσετε μια διαφάνεια θα κάνετε το ίδιο.
* Η πρώτη διαφάνεια θα είναι ο τίτλος της παρουσίασης. Κάνοντας κλικ στο πλαίσιο κειμένου μπορείτε να γράψετε.
* Κάθε διαφάνεια θα ‘χει ένα σύνθημα με κάποιο δικαίωμα και μία εικόνα.
* Για να εισάγετε εικόνα επιλέγετε τη γραμμή εργαλείων **εισαγωγή** και κάνετε κλικ στο ***εικόνα*** και επιλέγετε το φάκελο «**εικόνες για εργασία**» και διαλέγετε την εικόνα που ταιριάζει.
* Από την κεντρική γραμμή εργαλείων μπορείτε να αλλάξετε το μέγεθος, το χρώμα και τη γραμματοσειρά. Για να αυξήσουμε το μέγεθος επιλέγουμε το **Α** με το βελάκι προς τα πάνω ενώ για να το μειώσουμε το **Α** με το βελάκι προς τα κάτω. Για να αλλάξετε το χρώμα επιλέξτε το Α με την κόκκινη υπογράμμιση και μετά διαλέξτε το χρώμα που σας αρέσει!
* Αν διαλέξετε τη γραμμή εργαλείων **κίνηση** μπορείτε να επιλέξετε με ποιον τρόπο θα αλλάζουν οι διαφάνειες που φτιάξατε! Αφού επιλέξετε την κίνηση που σας ενδιαφέρει, πατήστε **εφαρμογή σε όλα**.
* Όταν τελειώσετε την παρουσίασή σας, επιλέξτε τη γραμμή εργαλείων **προβολή παρουσίασης** και μετά κάντε κλικ στο **Από την αρχή**. Καθίστε αναπαυτικά και απολαύστε την παρουσίασή σας!

Ας δούμε όμως μερικές συμβουλές που θα σας βοηθήσουν:

* Ο χρόνος της παρουσίασής σας να είναι συγκεκριμένος, ώστε να μην είναι κουραστική.
* Τα χρώματα που θα επιλέξετε για το φόντο και τα γράμματα να βοηθούν την ανάγνωση.
* Σε κάθε διαφάνεια να χρησιμοποιείτε λέξεις-κλειδιά. Το κείμενό σας να μην είναι πυκνογραμμένο.
* Να διαλέξετε ευανάγνωστο μέγεθος γραμμάτων και γραμματοσειρά.
* Να ελέγξετε αν οι υπερδεσμοί σας είναι ενεργοί ,δηλαδή να κατευθύνουν στα αρχεία ή στις ιστοσελίδες που πρέπει .
* Να χρησιμοποιείτε ήχο, εικόνα, εφέ μόνο όταν είναι απαραίτητα.
* Τέλος, πρώτα να σχεδιάσετε την παρουσίασή σας σ’ ένα χαρτί και ύστερα να την εφαρμόσετε στο λογισμικό .